इलाके के लोगों में था आतंक
आमाडोब इलाके में हाथी के खौफ से ग्रामीणों ने कई रात जागकर काटी। किसानों की कई एकड़ फसल को रौंदकर बर्बाद कर गजराज ने ग्रामीणों के मकानों को भी जमींदोज कर दिया। काफी मशक्कत और विधिवत योजना बनाकर दल से बिछुड़े इस हाथी को वन विभाग के अमले ने पकड़ा है।
सिहावल सागर पहुंच गया था भटका हाथी
दरअसल, हाथियों के दल से करीब 20 वर्ष की उम्र का यह हाथी भटककर सिहावल सागर पहुंच गया था। यहां विभाग ने जंगल सफारी के लिए चार हाथी रखे थे। दंतैल हाथी इनसे घुल-मिल गया था। बाद में विभाग के अमले ने इसे ट्रैंक्यूलाइज किया, फिर बिंदावल लाकर जंजीरों से जकड़ दिया।
‘साथी’ बनाने की कवायद में हाथी जख्मी
महावत के जरिए इस हाथी को अब साथी बनाने की कवायद की जा रही है। हालांकि जंजीरों से जकड़े होने के बावजूद इसके तेवर कम नहीं हुए हैं। उसके बिगड़े तेवर और जंजीरों से आज़ाद होने की कोशिश में हाथी का एक पैर बुरी तरह से जख़्मी हो गया है।
आगे की स्लाइड्स में देखें इस गुस्सैल हाथी की और फोटोस...
hin_Deva hin_Deva awa_Deva hin_Deva hin_Deva hin_Deva hin_Deva